CELEX: 52019PC0432
Language: da
Date: 2019-09-20
Title: Forslag til RÅDETS AFGØRELSE om fastlæggelse af den holdning, der skal indtages på Den Europæiske Unions vegne i det associeringsudvalg, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side om udveksling af oplysninger med henblik på at vurdere virkningen af aftalen i form af brevveksling om ændring af aftalen

EUROPA-KOMMISSIONEN
            Bruxelles, den 20.9.2019
            COM(2019) 432 final
            2019/0204(NLE)
            Forslag til
            RÅDETS AFGØRELSE
            om fastlæggelse af den holdning, der skal indtages på Den Europæiske Unions vegne i det associeringsudvalg, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side om udveksling af oplysninger med henblik på at vurdere virkningen af aftalen i form af brevveksling om ændring af aftalen
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Den Europæiske Unions vegne i det associeringsudvalg, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side
                  1
                i forbindelse med den påtænkte vedtagelse af en afgørelse om udveksling af oplysninger med Marokko med henblik på at vurdere virkningen af aftalen i form af brevveksling af 25. oktober 2018 om ændring af aftalen
                  2
               
            
            
               2.Baggrund for forslaget
            
            
               2.1.Associeringsaftale EU/Marokko
            
            
               Ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side ("associeringsaftalen") blev der oprettet et frihandelsområde mellem Den Europæiske Union og Marokko på grundlag af en gensidig toldliberalisering af handel inden for industri og landbrug samt med fiskeriprodukter. Ved aftalen blev der oprettet et frihandelsområde, som sikrer, at Marokko i vidt omfang har præferenceadgang til EU. Aftalen trådte i kraft den 1. marts 2000.
            
            
               Ved afgørelse (EU) 2019/217 af 28. januar 2019
                  3
                godkendte Rådet indgåelsen af aftalen i form af brevveksling mellem Den Europæiske Union og Kongeriget Marokko om ændring af protokol nr. 1 og nr. 4 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side med henblik på at udvide de toldpræferencer, som er fastsat i associeringsaftalen, til produkter med oprindelse i Vestsahara.
            
            
               2.2.Associeringsudvalget EU-Marokko
            
            
               Associeringsudvalget EU-Marokko er et organ, der er nedsat ved associeringsaftalen, med ansvar for gennemførelsen af aftalen. Det har også beføjelse til at træffe afgørelser vedrørende aftalens forvaltning. Associeringsudvalget træffer sine afgørelser efter fælles overenskomst mellem parterne. Det kan mellem møder træffe afgørelser ved skriftlig procedure, hvis begge parter er enige herom.
            
            
               2.3.Den påtænkte retsakt fra associeringsudvalget EU-Marokko
            
            
               Associeringsudvalget EU-Marokko skal vedtage en afgørelse om reglerne for evalueringen af virkningen af den aftale, som blev godkendt af Rådet den 28. januar 2019, især for den bæredygtige udvikling, navnlig med hensyn til fordelene for den berørte befolkning og udnyttelsen af naturressourcerne i Vestsahara (den "påtænkte retsakt"). Vedtagelsen skal ske senest to måneder efter aftalens ikrafttræden.
            
            
               Formålet med den påtænkte retsakt er at definere reglerne for udveksling af oplysninger mellem parterne med henblik på en evaluering af virkningen af udvidelsen af toldpræferencerne, som er fastsat i associeringsaftalen, til produkter med oprindelse i Vestsahara.
            
            
               Den påtænkte retsakt bliver bindende for parterne i overensstemmelse med aftalens artikel 83, stk. 2, i henhold til hvilken "Afgørelserne træffes efter fælles overenskomst mellem parterne, og de er bindende for parterne, som skal træffe de nødvendige foranstaltninger til deres gennemførelse." 
            
            
               3.Den holdning, der skal indtages på Unionens vegne
            
            
               
                  Siden associeringsaftalens ikrafttræden har handelspræferencerne, der er omhandlet i aftalen, "de facto" været anvendt på produkter med oprindelse i Vestsahara, som ikke er et selvstyrende område. Den Europæiske Unions Domstol fastslog ved dom af 21. december 2016, sag C-104/16 P
                     4
                  , at associeringsaftalen mellem Unionen og Marokko ikke finder anvendelse på Vestsahara.
               
               
                  Praksis for de facto-anvendelse af handelspræferencerne som fastsat i associeringsaftalen og dens protokoller for varer med oprindelse i Vestsahara kunne ikke opretholdes. Imidlertid kan de bilaterale aftaler mellem Den Europæiske Union og Marokko udvides til også at omfatte Vestsahara på nærmere fastlagte betingelser, forudsat at det relevante retsgrundlag findes.
               
               
                  Den 29. maj 2017 gav Rådet Kommissionen bemyndigelse til at indlede forhandlinger med henblik på at skabe et retsgrundlag for at indrømme præferencer for varer med oprindelse i Vestsahara, og Rådet vedtog forhandlingsdirektiver. Der er blevet afholdt to forhandlingsrunder i 2017. Chefforhandlerne paraferede udkastet til aftalen den 31. januar 2018. Aftalen blev undertegnet af parterne den 25. oktober 2018. Rådet vedtog den 28. januar 2019 efter Europa-Parlamentets godkendelse afgørelsen om indgåelse af aftalen i form af brevveksling mellem Den Europæiske Union og Kongeriget Marokko om ændring af protokol nr. 1 og  nr. 4 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, som etablerer et retsgrundlag for at indrømme de samme toldpræferencer til produkter med oprindelse i Vestsahara som til produkter med oprindelse i Marokko.
               
               
                  Ændringen af associeringsaftalens protokoller gør det ligeledes muligt at basere indrømmelsen af Unionens toldpræferencer på en evaluering af fordele for lokalsamfundene samt overholdelsen af menneskerettighederne.
               
               
                   Efter anmodning fra Rådet i de forhandlingsdirektiver, der blev vedtaget den 29. maj 2017, har Kommissionens tjenestegrene vurderet de potentielle virkninger af aftalen på den bæredygtige udvikling, navnlig med hensyn til fordelene for den berørte befolkning og udnyttelsen af naturressourcerne i Vestsahara (herefter benævnt "de berørte områder"). Evalueringen omfatter især handelsstrømmene fra Vestsahara, nærmere bestemt fiskeprodukter, landbrugsprodukter og fosfater. Den er baseret på en analyse af tilgængelige oplysninger for fortiden, men også på en prognose for fremtiden. Det fremgår af denne evaluering, at indrømmelsen af toldpræferencer, som fastsat i associeringsaftalen, har haft en positiv virkning på de berørte befolkninger og fortsat bør bevare eller potentielt endog forøge en sådan virkning i fremtiden. Evalueringen af virkningen fremgår af den rapport, der er udarbejdet af Kommissionens tjenestegrene sammen med Tjenesten for EU's Optræden Udadtil (EU-Udenrigstjenesten) den 11. juni 2018
                     5
                   om fordelene for Vestsaharas befolkning og om høringen af befolkningen om udvidelsen af toldpræferencerne til produkter med oprindelse i Vestsahara.
               
            
         
         
            
               
                  For at sikre, at der holdes øje med virkningen af aftalen på den berørte befolkning og udnyttelsen af naturressourcerne i de berørte områder, fastsættes der i aftalen udtrykkeligt en passende ramme og procedure, der giver parterne mulighed for på grundlag af regelmæssig udveksling af oplysninger at vurdere følgevirkningerne af denne i løbet af dens gennemførelse. Den Europæiske Union og Marokko er blevet enige om at udveksle oplysninger mindst én gang om året inden for rammerne af associeringsudvalget, der blev oprettet med associeringsaftalen. Formålet med dette forslag er netop at fastsætte særlige regler for denne evaluering som omhandlet i aftalen med henblik på associeringsudvalgets vedtagelse heraf.
               
               
                  Formålet med udvekslingen af oplysninger svarer til formålet i rapporten fra Kommissionens tjenestegrene og EU-Udenrigstjenesten. 
               
               
                  Med hensyn til virkningen på områdets økonomi vedrører de foreliggende oplysninger indtil videre hovedsageligt landbrug og fiskeri, men præferencerne vedrører alle produkter: de oplysninger, der skal udveksles, kan derfor udvikle sig i takt med aktiviteterne udvikling i Vestsahara. Udvekslingen omhandler i øvrigt ikke udelukkende økonomiske aspekter (overskud i snæver forstand), men skal også muliggøre en bredere evaluering, der omfatter aspekter såsom bæredygtig udvikling og virkningen på udnyttelsen af naturressourcerne.
               
               
                  Udover udvekslingen af oplysninger som omhandlet i aftalen er Marokko ligeledes indforstået med at oprette et system til indsamling af statistiske oplysninger om eksport til EU af produkter med oprindelse i Vestsahara, som vil være tilgængelige på månedsbasis for Kommissionen samt for medlemsstaternes toldmyndigheder.
               
               
                  Endelig understreger ordet "gensidig" i aftalen af 25. oktober 2018, at udvekslingen ikke er ensidig. Marokko kan derfor anmode Den Europæiske Union om oplysninger om produktion af og handel med specifikke varekategorier, der er af betydning for Marokko, på baggrund af allerede eksisterende informationssystemer.
               
               
                  Dette forslag er i overensstemmelse med den aktuelle handelspolitik. Det er i øvrigt også i overensstemmelse med de overordnede mål for den europæiske naboskabspolitik og EU's samlede politik vedrørende Marokko, som har til formål at styrke et privilegeret partnerskab med dette land uanset udfaldet af den procedure, som De Forenede Nationer har indledt med hensyn til Vestsahara.
               
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtages der afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  6
               .
            
            
               4.1.2.Anvendelse på det foreliggende tilfælde
            
            
               Associeringsudvalget EU-Marokko er et organ, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side.
            
            
               Den retsakt, som associeringsudvalget skal vedtage, er en retsakt, der har retsvirkninger. Den påtænkte retsakt vil være bindende i henhold til folkeretten, jf. aftalens artikel 83.
            
            
               Den påtænkte retsakt hverken supplerer eller ændrer den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Anvendelse på det foreliggende tilfælde
            
         
         
            
               Det primære mål med og indhold af den påtænkte retsakt vedrører den fælles handelspolitik.
            
            
               Det materielle retsgrundlag for den foreslåede afgørelse er derfor artikel 207, stk. 3 og 4, første afsnit i TEUF. 
            
            
               4.3.Konklusion
            
            
               Retsgrundlaget for forslaget til afgørelse bør være artikel 207, stk. 4, første afsnit, i TEUF sammenholdt med artikel 218, stk. 9, i TEUF.
            
            
               5.OFFENTLIGGØRELSE AF DEN PÅTÆNKTE RETSAKT
            
            
               Da associeringsudvalgets afgørelse supplerer associeringsudvalgets forretningsorden, bør den efter vedtagelsen offentliggøres i Den Europæiske Unions Tidende.
            
            
               2019/0204 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af den holdning, der skal indtages på Den Europæiske Unions vegne i det associeringsudvalg, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side om udveksling af oplysninger med henblik på at vurdere virkningen af aftalen i form af brevveksling om ændring af aftalen
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 3 og 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side ("associeringsaftalen") blev indgået af Unionen ved Rådets og Kommissionens afgørelse 2000/204/EF, EKSF
                  7
                af 24. januar 2000 og trådte i kraft den 1. marts 2000. 
            
            
               (2)Ved afgørelse (EU) 2019/217 af 28. januar 2019 godkendte Rådet indgåelsen af aftalen i form af brevveksling mellem Den Europæiske Union og Kongeriget Marokko om ændring af protokol nr. 1 og nr. 4 i associeringsaftalen ("ændringen af protokol nr. 1 og nr. 4")
                  8
                med henblik på at udvide de toldpræferencer, som er fastsat i associeringsaftalen, til produkter med oprindelse i Vestsahara.
            
            
               (3)I henhold til associeringsaftalens artikel 81 er der oprettet et associeringsudvalg, der har til opgave at forvalte aftalen. I henhold til aftalens artikel 83 har associeringsudvalget beføjelse til at træffe afgørelser vedrørende aftalens forvaltning og på de områder, på hvilke associeringsrådet har uddelegeret sine beføjelser.
            
            
               (4)Associeringsudvalget skal senest to måneder efter ikrafttrædelsen af ændringen af protokol nr. 1 og nr. 4 vedtage en afgørelse om reglerne for evalueringen af virkningen af aftalen, især for den bæredygtige udvikling, navnlig hvad angår fordelene for den berørte befolkning og udnyttelsen af naturressourcerne i Vestsahara ("de berørte områder").
            
            
               (5)Den holdning, som skal indtages på Unionens vegne i associeringsrådet bør fastlægges, da den påtænkte afgørelse er bindende for Unionen. 
            
            
               (6)For at sikre, at der holdes øje med virkningen af aftalen på den berørte befolkning og udnyttelsen af naturressourcerne i de berørte områder, fastsættes der i aftalen udtrykkeligt en passende ramme og procedure, der giver parterne mulighed for på grundlag af regelmæssig udveksling af oplysninger at vurdere virkningerne af denne i løbet af dens gennemførelse. Den Europæiske Union og Marokko er blevet enige om at udveksle oplysninger mindst én gang om året inden for rammerne af associeringsudvalget, der blev oprettet med associeringsaftalen. De nærmere bestemmelser for denne evaluering bør derfor fastsættes med henblik på associeringsudvalgets vedtagelse heraf. 
            
         
         
            
               (7)Formålet med udvekslingen af oplysninger svarer til formålet i den rapport, der er udarbejdet af Kommissionens tjenestegrene sammen med Tjenesten for EU's Optræden Udadtil den 11. juni 2018 om fordelene for Vestsaharas befolkning og om høringen af befolkningen om udvidelsen af toldpræferencerne for produkter med oprindelse i Vestsahara
                  9
               . 
            
            
               (8)Med hensyn til virkningen på områdets økonomi vedrører de foreliggende oplysninger indtil videre hovedsageligt landbrug og fiskeri, men præferencerne vedrører alle produkter: de oplysninger, der skal udveksles, kan derfor udvikle sig i takt med aktiviteternes udvikling i Vestsahara. Udvekslingen omhandler i øvrigt ikke udelukkende økonomiske aspekter (overskud i snæver forstand), men skal også muliggøre en bredere evaluering, der omfatter aspekter såsom bæredygtig udvikling og virkningen på udnyttelsen af naturressourcerne.
            
            
               (9)Marokko er ligeledes indforstået med separat at oprette et system til indsamling af statistiske oplysninger om eksport til EU af produkter med oprindelse i Vestsahara, som vil være tilgængelige på månedsbasis for Kommissionen samt for medlemsstaternes toldmyndigheder.
            
            
               (10)Marokko kan anmode Den Europæiske Union om oplysninger om produktion af og handel med specifikke varekategorier, der er af betydning for Marokko, på baggrund af allerede eksisterende informationssystemer —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Den Europæiske Unions vegne i det associeringsudvalg, der er oprettet i overensstemmelse med artikel 81 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, baseres på associeringsudvalgets udkast til afgørelse, der er knyttet til nærværende afgørelse.
            
            
               Artikel 2
            
            
               Denne afgørelse er rettet til medlemsstaterne og Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EFT L 70 af 18.3.2000, s. 2.
               
               
                  
                     (2)
                  
                        EUT L 34 af 6.2.2019, s. 4.
               
               
                  
                     (3)
                  
                        EUT L 34 af 6.2.2019, s. 1.
               
               
                  
                     (4)
                  
                        Domstolens dom af 21. december 2016, Rådet/Front Polisario, C-104/16 P, ECLI:EU:C:2016:973.
               
               
                  
                     (5)
                  
                        Arbejdsdokument fra Kommissionens tjenestegrene (SWD (2018) 346 final), der ledsager Rådets afgørelse om indgåelse af aftalen i form af brevveksling mellem Den Europæiske Union og Kongeriget Marokko om ændring af protokol nr. 1 og protokol nr. 4 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (COM (2018) 481 final).
               
               
                  
                     (6)
                  
                        Domstolens dom af 7. oktober 2014, sag C-399/12, Tyskland mod Rådet, ECLI: EU: C: 2014: 2258, præmis 61 til 64. 
               
               
                  
                     (7)
                  
                        EFT L 70 af 18.3.2000, s. 1.
               
               
                  
                     (8)
                  
                        EUT L 34 af 6.2.2019, s. 4.
               
               
                  
                     (9)
                  
                        SWD (2018) 346 final.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 20.9.2019
            COM(2019) 432 final
            BILAG
            til
            Forslag til Rådets afgørelse
            om fastlæggelse af den holdning, der skal indtages på Den Europæiske Unions vegne i det associeringsudvalg, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side om udveksling af oplysninger med henblik på at vurdere virkningen af aftalen i form af brevveksling om ændring af aftalen
            
               
         
         
            
               UDKAST
            
            
               AFGØRELSE Nr. ../…..
               TRUFFET AF ASSOCIERINGSUDVALGET EU-MAROKKO
            
            
               af...
            
            
               om udveksling af oplysninger mellem Den Europæiske Union og Kongeriget Marokko med henblik på at vurdere virkningen af aftalen i form af brevveksling af 25. oktober 2018 
            
            
            
               ASSOCIERINGSUDVALGET EU-MAROKKO HAR —
            
            
               under henvisning til aftalen i form af brevveksling af 25. oktober 2018 mellem Den Europæiske Union og Kongeriget Marokko om ændring af protokol nr. 1 og nr. 4 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side,
            
            
               under henvisning til Euro-Middelhavsaftalen af 26. februar 1996 om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, særlig artikel 83, og
            
            
               
            
               ud fra følgende betragtninger:
            
            
               (1)Aftalen i form af brevveksling mellem Den Europæiske Union og Kongeriget Marokko om ændring af protokol nr. 1 og nr. 4 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side trådte i kraft den 19. juli 2019.
            
            
               (2)Ved denne aftale drager produkterne med oprindelse i Vestsahara (herefter benævnt "berørte områder"), som er underlagt toldmyndighederne i Marokkos kontrol, fordel af de samme handelspræferencer, som Den Europæiske Union har indrømmet produkter, der er omfattet af associeringsaftalen mellem Den Europæiske Union og Kongeriget Marokko. 
            
            
               (3)I partnerskabets ånd og så parterne kan vurdere virkningen af aftalen, især på den bæredygtige udvikling, navnlig hvad angår fordelene for den berørte befolkning og udnyttelsen af de pågældende områders naturressourcer, er Den Europæiske Union og Kongeriget Marokko blevet enige om mindst én gang om året at udveksle oplysninger med hinanden inden for rammerne af associeringsudvalget.
            
            
               (4)De særlige regler for denne evaluering skal vedtages af associeringsudvalget senest to måneder efter aftalens ikrafttræden —
            
            
               VEDTAGET DENNE AFGØRELSE:
            
            
               
            
               Artikel 1
            
            
               1.
                     For at parterne kan vurdere virkningen af aftalen under dens anvendelse med henblik på bæredygtig udvikling er Den Europæiske Union og Marokko blevet enige om følgende:
            
            
               —
                     Den Europæiske Union og Marokko udveksler relevante oplysninger for de vigtigste økonomiske berørte sektorer samt statistiske, økonomiske, sociale og miljømæssige oplysninger, navnlig om fordelene ved aftalen for de berørte befolkninger og udnyttelsen af de pågældende områders naturressourcer. Der er en liste med de relevante oplysninger i bilaget til nærværende afgørelse.
            
         
         
            
               —
                     Denne udveksling sker på baggrund af en skriftlig meddelelse, der på forhånd er fremsendt senest to måneder før associeringsudvalgets møde; denne meddelelse kan efterfølges af uddybende oplysninger og yderligere spørgsmål, som er indkredset inden for områderne i nærværende afgørelse, og som skal fremsendes senest en måned før mødet.
            
            
               2.
                     Det ligeledes aftalt mellem parterne i partnerskabets ånd, og så parterne kan vurdere virkningen af aftalen, at Marokko kan anmode Den Europæiske Union om oplysninger om produktion af og handel med specifikke varekategorier, der er af særlig interesse for Marokko, på baggrund af allerede eksisterende informationssystemer. Den Europæiske Union og Kongeriget Marokko er blevet enige om følgende:
            
            
               —
                     Marokko sender sin skriftlige anmodning til Den Europæiske Union tre måneder før associeringsudvalgets møde. 
            
            
               —
                     Udvekslingen sker på baggrund af en skriftlig meddelelse, der på forhånd er fremsendt af Den Europæiske Union senest to måneder før associeringsudvalgets møde; denne meddelelse kan efterfølges af uddybende oplysninger og yderligere spørgsmål, som skal fremsendes senest en måned før mødet.
            
            
               3.
                     Parterne udveksler deres respektive konklusioner inden for rammerne af associeringsudvalget senest den (xx) hvert år. 
            
            
               4.
                     Protokollen med associeringsudvalgets konklusioner skal vedtages af parterne senest en måned efter mødet.
            
            
               Artikel 2
            
            
               Bilaget udgør en integrerende del af denne afgørelse.
            
            
               Artikel 3
            
            
               Denne afgørelse træder i kraft på dagen for associeringsudvalgets vedtagelse.
            
            
               Udfærdiget i [Rabat][Bruxelles], den [x.x.]2019.
            
            
               På Associeringsudvalget EU-Marokkos vegne
            
            
               BILAG
            
            
            
               Oplysninger, der er relevante i forbindelse med udveksling af oplysninger i henhold til aftalen
            
            
            
               De oplysninger, der udveksles, skal gøre det muligt at ajourføre den rapport, som Kommissionens tjenestegrene har udarbejdet i samarbejde med EU-Udenrigstjenesten af 11. juni 2018
                  1
                , og som belyser fordelene for de berørte befolkninger af udvidelsen af toldpræferencerne til produkter med oprindelse i de berørte områder. Udvekslingen af oplysninger skal også omfatte detaljerede oplysninger, der gør det muligt at vurdere virkningen af aftalen under gennemførelsen, herunder generelle oplysninger om områderne og de berørte befolkninger. Disse oplysninger tjener udelukkende evalueringsformål og til at foretage ajourføringer af nævnte rapport fra Kommissionens tjenestegrene og EU-Udenrigstjenesten. De relevante oplysninger er f.eks. følgende:
            
            
            
               1.Generelle oplysninger
            
            
               Statistiske sociale oplysninger om de berørte områder, hvis produkter underlægges toldmyndighederne i Marokkos kontrol, såsom befolkning (om muligt efter alder og køn), beskæftigelse (absolutte tal, tal for eksport og eksport til Den Europæiske Union), lønniveau, indeks for menneskelig udvikling, uddannelse (f.eks. antal uddannelsessteder, pladser, elever, antal indskrevne i skolen), sundhed (f.eks. antal hospitaler, senge og læger), basistjenester (f.eks. adgang til drikkevand og elektricitet), fattigdomsindeks og transport.
            
         
         
            
            
               Statistiske økonomiske oplysninger om området, såsom årlig vækst i BNP og BNP pr. indbygger, vigtige sektorer, produktionsmængde, procentandel for eksport og for eksport til Den Europæiske Union.
            
            
            
               Statistiske oplysninger om miljø for området såsom udnyttelsen af naturressourcerne og vand, affaldsbehandling (landbrug, minedrift), bæredygtig forvaltning af fiskebestande og forurening.
            
            
            
               2.Oplysninger om vigtigste økonomiske eksportsektorer
            
            
               Navnlig om landbrugs- og fiskerisektoren samt andre sektorer, hvor der er eksport fra de berørte områder til Den Europæiske Union, oplysninger såsom:
            
            
               - produktion pr. varetype (f.eks. tomater, meloner, etc. og pr. art inden for fiskeri)
            
            
               -udnyttede arealer (kunstvandede og i væksthuse) og høstet mængde
            
            
               -eksport til Den Europæiske Union (og i givet fald til andre lande) angivet i mængde og værdi
            
            
               -forarbejdningsvirksomhederne pr. sektor og gennemførte aktiviteter
            
            
               -nye arbejdspladser (midlertidige eller faste) genereret direkte eller indirekte (transport, leverandører, lagring...) af disse aktiviteter og i disse virksomheder
            
            
               -eller foranstaltninger, der er truffet med henblik på en bæredygtig forvaltning af ressourcerne herunder vand (gennemsnitsanvendelse af vand og vandforsyningskilder).
            
            
            
               3.Igangværende projekter
            
            
               Igangværende projekter, der i væsentlig grad påvirker udviklingen i de berørte områder herunder den bæredygtige udvikling (vedvarende energi og forsvarlig forvaltning af naturressourcerne) i området.
            
            
            
               4.Andre relevante oplysninger
            
            
               Alle oplysninger, der gør det muligt at vurdere aktiviteterne hos de lokale økonomiske aktører, der er berørt af aftalen, hvad angår virksomhedernes sociale ansvar ("corporate social responsibility").
            
            
         
         
            
               Det fremgår af brevvekslingen mellem Kommissionen og Kongeriget Marokkos ambassade den 6. december 2018, at Marokko et system til indsamling af oplysninger vedrørende den eksport, der er omhandlet i associeringsaftalen som ændret i henhold til brevvekslingen, og systematisk og regelmæssigt og på månedlig basis stiller præcise oplysninger til rådighed, der gør det muligt for Den Europæiske Union og de kompetente myndigheder i medlemsstaterne at få gennemsigtige og troværdig oplysninger om oprindelsen af denne eksport til Unionen pr. region.
            
            
            
               5.Oplysninger fra Den Europæiske Union
            
            
               Oplysninger om handel med specifikke varer, der eksporteres til Marokko, pr. varetype, angivet i mængde og værdi og i det omfang, hvor oplysningerne er tilgængelige, om deres produktion.
            
         
         
            
                  
                     (1)
                  
                  
                        "Rapport om fordelene for Vestsaharas befolkning og om høringen af befolkningen om udvidelsen af toldpræferencerne for produkter med oprindelse i Vestsahara" offentliggjort 11.6.2018, SWD(2018) 346 final.